[{"text_idx": "#000006", "text": "Rhwydwaith Ewropeaidd wedi\u2019i sefydlu i gefnogi mentrau datblygu lleol bach"}, {"text_idx": "#000007", "text": "Ar y diwrnod rhyngwladol ar gyfer dileu tlodi ar 17 Hydref 2021, sefydlodd grw\u0302p o 10 sefydliad Rwydwaith Ewropeaidd ar gyfer Mentrau Dinasyddion er Undod Byd-eang. Nod y rhwydwaith hwn yw cefnogi a datblygu\u2019r mudiad o fentrau dinasyddion er undod byd-eang yn Ewrop. Bydd y rhwydwaith yn gweithredu fel llwyfan yn Ewrop i bawb sydd mewn rhyw ffordd neu\u2019i gilydd yn cefnogi mentrau dinasyddion o\u2019r fath mewn undod byd-eang, ac yn credu mewn datblygu dan arweiniad dinasyddion."}, {"text_idx": "#000008", "text": "Sefydliadau ydy mentrau dinasyddion er undod byd-eang, sy\u2019n hyrwyddo undod a gweithio mewn partneriaeth rhwng dinasyddion Ewrop a dinasyddion mewn mannau eraill yn y byd. Mae\u2019r ffordd y mae\u2019r mentrau hyn yn datblygu yn amrywiol iawn, ond yn y rhan fwyaf o wledydd, maen nhw\u2019n fentrau datblygu bach, sydd yn cael eu harwain gan ddinasyddion. Mae sefydliadau fel hyn yn bodoli ym mhob gwlad yn Ewrop. Mae mentrau dinasyddion yn cefnogi eu partneriaid yn y byd i gyflawni eu hamcanion datblygu eu hunain. Mae gwaith yr holl gannoedd o filoedd o fentrau hyn yn helpu i hyrwyddo hawliau dynol a chyflawni\u2019r Nodau Datblygu Cynaliadwy yn fyd-eang"}, {"text_idx": "#000009", "text": "Mae\u2019r Rhwydwaith Ewropeaidd ar gyfer Mentrau Dinasyddion er Undod Byd-eang, yn cynnwys sefydliadau sy\u2019n ymchwilio, yn ariannu, yn hyfforddi, yn lobi\u0308o, yn hyrwyddo neu\u2019n galluogi cyfnewid rhwng mentrau dinasyddion er undod byd-eang. Pwrpas y rhwydwaith newydd yw cyfnewid gwybodaeth rhwng ei aelodau. Drwy wneud hyn, mae\u2019r aelodau\u2019n cael eu galluogi i wella eu; harferion ariannu, hyfforddi, rhwydweithio a lobi\u0308o, a chynyddu\u2019r ddealltwriaeth o\u2019r mudiad mentrau dinasyddion yn Ewrop."}, {"text_idx": "#000010", "text": "Mae\u2019r rhwydwaith sydd bellach wedi\u2019i sefydlu mewn chwe gwlad, yn gwahodd yr holl gyllidwyr, awdurdodau lleol, rhanbarthol a chenedlaethol, asiantaethau\u2019r llywodraeth, undebau cenedlaethol, rhwydweithiau a sefydliadau ymchwil yn Ewrop sy\u2019n ymddiddori\u2019n frwd mewn mentrau dinasyddion ar gyfer undod byd-eang ac yn eu cefnogi, i gefnogi cenhadaeth y rhwydwaith hwn ac ymuno ag ef."}, {"text_idx": "#000011", "text": "Rhestr o aelodau sefydlu a chysylltiedig:"}]